ดีเดย์เก็บภาษีใหม่ จ่อเพิ่มเหล้า-บุหรี่
สรรพสามิตสรุปเก็บภาษีใหม่เดือน มิ.ย.นี้ เหล้า เบียร์ บุหรี่ รถยนต์ ขยับเพิ่ม
22 พ.ค. 2560

สรรพสามิตสรุปเก็บภาษีใหม่เดือน มิ.ย.นี้ เหล้า เบียร์ บุหรี่ รถยนต์ ขยับเพิ่ม น.ส.วิไล ตันตินันท์ธนา ที่ปรึกษาด้านยุทธศาสตร์ภาษีสรรพสามิต เปิดเผยว่า ในเดือน มิ.ย.นี้ นายสมชาย พูลสวัสดิ์ อธิบดีกรมสรรพสามิต จะมีการประชุมผู้บริหารเพื่อสรุปความพร้อมในการจัดเก็บภาษีอัตราใหม่ทั้งหมด ซึ่งจะเริ่มในวันที่ 16 ก.ย.นี้ เป็นต้นไปทั้งนี้ ภาพรวมของการเก็บภาษีอัตราใหม่ รายได้ของกรมสรรพสามิตยังอยู่ในระดับเดิม ไม่ได้ทำให้ภาระภาษีของผู้ประกอบการเพิ่มขึ้นอย่างมีนัยสำคัญ ส่วนใหญ่ภาระภาษีทุกอย่างอยู่ใกล้เคียงของเดิมที่เสียในอัตราภาษีเก่าอย่างไรก็ตาม มีสินค้าบางส่วนมีภาระภาษีเพิ่มขึ้นเล็กน้อย เนื่องจากกฎหมายเก่าเก็บภาษีใช้ฐานราคาหน้าโรงงานหรือราคาสำแดงนำเข้า ซึ่งผู้ประกอบการมีการตั้งบริษัทในเครือ เพื่อรับช่วงซื้อสินค้าจากโรงงานในราคาต่ำกว่าเป็นจริง ทำให้เสียภาษีน้อย แต่กฎหมายให้เก็บภาษีจากราคาขายปลีกแนะนำ ทำให้มีภาระภาษีเพิ่มขึ้นแหล่งข่าวจากกระทรวงการคลัง เปิดเผยว่า สินค้าที่จะมีภาระภาษีมากขึ้น ได้แก่ สุรา เบียร์ และบุหรี่ โดยเฉพาะที่นำเข้าจากต่างประเทศ เพราะที่ผ่านมาสำแดงราคาต่ำกว่าความเป็นจริง และภาษีรถยนต์อาจเพิ่มขึ้นจากเดิมเล็กน้อย